Базавы ўзровень вывучэння гісторыі прадугледжвае засваенне вучнямі абавязковага мінімуму зместу адукацыі па вучэбным прадмеце, які забяспечвае іх агульнакультурную падрыхтоўку, садзейнічае паспяховай сацыялізацыі ў сучасным беларускім грамадстве. Вывучэнне гісторыі на павышаным узроўні складае змястоўную аснову профільнай падрыхтоўкі вучняў, асноўнай мэтай якой з'яўляецца задавальненне іх пазнавальных патрэбнасцей і забеспячэнне прафесійнага самавызначэння вучняў. Павышаны ўзровень вывучэння гісторыі прадугледжвае як павелічэнне аб’ёму вывучаемага факталагічнага і тэарэтычнага матэрыялу, так і ўдасканаленне асобасных, метапрадметных і прадметных кампетэнцый вучняў, іх гатоўнасці і здольнасці выкарыстоўваць засвоеныя веды і ўменні для працягу навучання па гістарычных і сацыяльна-гуманітарных спецыяльнасцях.